Uus Maa: Turuülevaade 03-2019 – Adaur.ee: kinnisvaraturg peopesal
Sildid: allahindlus, arendus, Eesti, ehitus, ehitusluba, Harjumaa, hind, hinnad, hinnatõus, kinnisvara, korter, korteriomand, kvartal, linn, linnaosa, maa, maakond, maja, müük, Narva, ostujõud, pakkumine, pakkumishind, Pärnu, Poola, portaal, Rimi, stabiilsus, Tallinn, Tartu, tehing, turg, ülevaade, Uus Maa, uusarendus, võrdlus
2019. aasta I kvartali näitajad viitavad sellele, et kinnisvaraturul on endiselt head ajad ning ehkki kasvutempo on varasemast väiksem, näib eelmise aasta II poolaastat mõjutanud tagasiminek seljatatud.
Esimeses kvartalis sõlmiti korteriomanditega 5257 ostu-müügitehingut, millest 57,2% ehk 3009 teostati Harju maakonnas. Võrreldes eelmise aasta I kvartaliga suurenes tehingute arv 22 võrra. Maakondade lõikes vähenes tehingute arv kuues maakonnas, tehingute arv suurenes enim Harjumaal (+32 tehingut).
I kvartalis oli korteritehingute mediaanhind 1401 EUR/m2, mis oli 3,6% kõrgem kui eelmise aasta samal ajal. Erinevalt tehingute arvust, kus parimad ajad jäid 2017. aastasse, on hinnatõusu kasv olnud pidev ning ka I kvartalis sai rääkida vaid kahest maakonnast, kus tehingute mediaanhind jäi eelmise aasta samale perioodile alla. Mediaanhind näitab üsna hästi ära ka meie kinnisvaraturu ühe peamise probleemkoha, milleks on regionaalne tasakaalustamatus, kuna enamike maakondade tehingute mediaanhind jääb Harju maakonna näitajale alla ca 1500 EUR/m2 ning Harjumaa tehingute summa osatähtsus on 80% juures. Tasakaalustamatus on kõrge ka maakondlikul tasandil, kus maakonnakeskustest kaugemal asuvad piirkonnad pole viimaste aastate kinnisvaraturu tõusust osa saanud. Tõenäoliselt jätkub hinnatõus ka tänavu, ehkki majanduse jahenedes on ka siin oodata korrektuuri.
Käesoleva aasta I kvartalis paistis pealinnas silma veel eelmise aasta kõrge võrdlusbaas, kuna korteritehingute arv vähenes kolmandat kvartalit järjest, seekord 113 võrra 2287ni. Tehingute hinnad teevad jätkuvalt rekordeid – vastav näitaja oli 1841 EUR/m2, mis oli ligi 100 EUR/m2 võrra kõrgem kui möödunud aasta samal ajal. Hinnatõus on tekitanud huvitava olukorra, kus keskmise hinnaga alla 2000 EUR/m2 on jäänud vaid mõni üksik linna serval paiknev arendus.
Tehingute mediaanhind Tallinna linnaosades, 2019 I kvartal:
Teised suuremad linnad:
Teiste suuremate linnade turud peegeldasid I kvartalis samuti stabiilsust, jäädes tehingute arvu puhul pidama oma tavapärasele tasemele. Veidi suurem oli langus Tartus (ligi 20 tehingut), kuid siinkohal tuleb arvestada nii esialgsetest andmetest tuleneva veamääraga kui ka eelmise aasta märtsis müüdud suuremahulisema uusarendusega, mis võis seda erinevust tekitada. Kokku sõlmiti Tartus 410 korteri ostu-müügitehingut, Narvas 179 ja Pärnus 178 tehingut.
Tehingute mediaanhind on Tartus ja Pärnus võrreldes Tallinnaga stabiilsem, sest uusarenduste maht ja ostujõud on madalamad. Nii jäi ka I kvartalis see näitaja juba teada-tuttavale tasemele: Tartus teist kvartalit järjest üle 1400 EUR/m2, Pärnus tõusis taas üle 1100 EUR/m2 ning Narvas jäi see 351 EUR/m2 juurde. Narvas võib tehingute mediaanhind sel aastal aga suureneda, kuna avalik pakkumine on kinnisvaraportaalide põhjal langenud ning pakkumishind enam ei lange, vaid on püsinud stabiilsena, ehkki Narva kohta väga madalal tasemel.
02.04.2019 Uus Maa: Uusarendusteturg seljatas madalseisu, uute korterite hulk aasta alguses kasvas
Korteriturg on stabiilne ning tehingute hinnatõus I kvartalis jätkus. Veel enam, ka arendusturg aasta alguses elavnes ning taas tuli pakkumisele enam uusi kortereid. Esialgsetel andmetel sõlmiti 2019. aasta I kvartalis 5086 korteriomandi ostu-mü�
19.04.2017 Uus Maa Kinnisvarabüroo 03-2017 kinnisvaraturu ülevaade
Ehkki maakondades peegeldas märtsikuu peamiselt tuttavlikku stabiilsust ning vähem esimesele kevadkuule omast elevust, sündis märtsikuus korteriomandite turu viimase viie aasta tehingute rekord. Kokku sõlmiti Eestis korteriomanditega 2160 ostu-m
Uuem uudis: SEB: период стремительного роста на рынке жилья остается позади ››
‹‹ Vanem uudis: Eesti Pank: Ettevõtted on hõive kasvu suhtes varasemast vähem optimistlikud